Pienen suukirurgisen toimenpiteen jälkihoito-ohjeet

|  |  |
| --- | --- |
| Kuvaus: | Pienen suukirurgisen toimenpiteen jälkihoito-ohjeet |

**Toimenpidepäivänä**

* Älä syö tai juo kuumia ruokia tai juomia verenvuodon ehkäisemiseksi.
* Pure haavan päälle asetettua sideharsotaitosta tiiviisti 30 min ajan. Mikäli vuoto jatkuu, taittele sinulle mukaan annetuista sideharsotaitoksista uusi taitos ja pure vielä 30 min.
* Paina kylmäpussilla kasvoja toimenpidealueen kohdalta. Kylmällä painaminen

vähentää toimenpiteen aiheuttamaa turvotusta ja kipua.

* Älä syö, juo, äläkä imeskele haavaa kahteen tuntiin.
* Älä koskettele hampaan poistokohtaa tai toimenpidealuetta sormella tai kielellä.
* Älä tupakoi tai käytä tupakkatuotteita toimenpidepäivänä.
* Älä juo alkoholia toimenpidepäivänä.
* Käytä tarvittaessa sinulle suositeltuja lääkkeitä ohjeen mukaan.

**Toimenpidettä seuraavina päivinä**

* Aloita hampaiden harjaus leikkaushaavaa välttäen.
* Huuhtele 0,12 % klooriheksidiinisuuvedellä (Paroex, FluxPro) aamulla ja illalla

1-2 viikon ajan. Älä purskuttele voimakkaasti vaan anna suuhuuhteen vaikuttaa.

* Hammastahnan ja suuveden tilalla voit käyttää 0.12% -klooriheksidiinigeeliä

enintään 2 viikon ajan.

* Vältä voimakasta fyysistä rasitusta ja saunomista 2-3 vuorokautta.
* Ruoka ja juoma tulee olla viileää ja pehmeää ensimmäiset kaksi vuorokautta.

Ompeleet ovat yleensä itsestään sulavia. Seurantakäyntiä ei vaadita, ellei näin erikseen sovita.

Suukirurgisten toimenpiteiden jälkeen voi esiintyä jälkivuotoa, aristusta, turvotusta, mustelmia tai lievää lämmön nousua. Ne ovat tavanomaisia jälkiseurauksia toimenpiteestä. Turvotus on suurimmillaan 2-3 vuorokautta toimenpiteen jälkeen. Suun avaamisvaikeutta voi esiintyä toimenpiteen jälkeen muutamasta päivästä viikkoon.

**Ota yhteyttä jos**

* Verenvuoto on voimakasta tai jatkuu yli 1 vuorokauden.
* Särky lisääntyy vielä 3-4 vuorokauden jälkeen.
* Turvotus lisääntyy nopeasti.
* Sinulle nousee kuume.
* Ilmenee hengitys-, nielemis- tai päänkääntövaikeuksia.

**Suu- ja leukasairauksien poliklinikka**

**osastonsihteeri (ma-to klo 7.30—15.30, pe klo 7.30 – 15.15) puh. 044 717 4025,**

**sairaanhoitaja puh. 044 717 9259. Yhteispäivystys puh. 116 117.**